มีอาการปวดท้องโดยรวมมาเป็นระยะเวลา 1 เดือนแล้วค่ะ พึ่งมีประจำเดือนล่าสุดเมื่อวันศุกร์ มาประมาณ 4 วันค่ะ ช่วงสองวันแรกมาเยอะแต่หลังๆ มาตามนิดหน่อยค่ะ แต่อาการปวดท้องเบื้องต้น จะมีอาการเกิดขึ้นตลอดในระหว่างวัน มีแว้บหายไปพักนึงก็กลับมาเป็นใหม่ ส่วนตัวเป็นภูมิแพ้แต่เดิมค่ะ จะมีผื่นขึ้นเกือบทุกวัน ช่วงนี้ผมร่วงง่ายกว่าเดิม ท้องอืด ปัสสาวะเริ่มมีกลิ่นในอาทิตย์ที่ผ่านมานี้ ปัสสาวะบ่อยขึ้น ปวดหลัง และเจ็บบริเวณหน้าอก 2-3 ครั้งจนถึงตอนนี้ค่ะ หน้าท้องเริ่มขยายเพราะกางเกงที่ใส่ประจำเริ่มคับอย่างรู้สึกได้ แต่ก่อนหน้าก็ใช้ที่ตรวจครรภ์แบบหยด 2 ครั้งเว้นช่วงประมาณ 2 อาทิตย์ต่อครั้ง ปรากฎว่าก็ไม่ขึ้นว่าตั้งครรภ์ค่ะ ช่วงอาทิตย์นี้มีอาการคลื่นไส้ (กินลูกอมรสเปรี้ยวเหมือนจะช่วยได้นิดนึงค่ะ) และวิงเวียน หน้ามืดด้วยค่ะ
สวัสดีค่ะ อาการปวดท้องมาประมาณ 1 เดือน ท้องอืด หน้าท้องโตขึ้นนั้น ในหญิงวัยเจริญพันธุ์อาจจะนึกถึงเรื่องการตั้งครรภ์ได้ ควรจะตรวจยืนยันให้แน่ใจก่อนว่าไม่ตั้งครรภ์ โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิหากให้ผลลบ แต่ท้องก็ยังอืดและโตขึ้นเรื่อยๆ ควรไปพบแพทย์เพื่อยืนยันการตั้งครรภ์อีกครั้ง และหาสาเหตุอื่นๆเช่นท้องอืดจากมีลมหรือน้ำในช่องท้องมากเกินไป โรคกระเพาะอาหารหรือลำไส้อักเสบ มีก้อนเนื้องอกในอวัยวะภายในเช่นตับ ลำไส้ กระเพาะปัสสาวะ รังไข่หรือมดลูกต่อไปเบื้องต้นรับประทานอาหารอ่อนๆย่อยง่าย เดินบ่อยๆให้ลำไส้บีบตัวได้ดี ออกกำลังกายที่ไม่รุนแรงจนเกินไปอย่างสม่ำเสมอ